Šiaulių gidas

Grupės „ba.” koncertas „SAULĖSUŽTEMIMAS”
2016-02-20 21:00 (Europe/Helsinki) | Baras „Blic”
2015-iesiems baigiantis, po kelių mėnesių koncertinės tylos pristatę naują grupės narį, naujiesiems vos prasidėjus, M.A.M.A „Metų alternatyvos” kategorijoje nominuota grupė „ba.” skelbia apie turo „SAULĖSUŽTEMIMAS” koncertus.
„Žmonių energija, perduodama mums koncertų metu ir jų reakcija į mūsų muziką yra neįkainojama. Po praėjusio turo labai laukėme naujojo, norime kuo greičiau susitikti su senais mūsų klausytojais ir galbūt sulaukti naujų.”
„Metai – nemažas laiko tarpas, tad norime parodyti ką per juos nuveikėme, kaip skambame dabar, o kiekvienas turas yra kaip mažas serialas – labai intensyvus ir net sekinantis laikotarpis, bet vos tik jam pasibaigus vėl ir vėl norisi grįžti į kelionę – pripažįsta „ba.” nariai. Vasario mėnesį prasidėsiančiam turui grupė „ba.” suteikė būsimo singlo ir mini albumo pavadinimą. „Mėgstame smulkmenas, net tokias kaip rašyti kūrinio pavadinimą be tarpų, ir šįkart jomis išreiškiame tęstinumą.”
„SAULĖSUŽTEMIMAS” – tęstinė mūsų debiutinio albumo kūrinio „JUODAESI” istorija ir kol kas šiam kūriniui skiriame daugiausiai dėmesio. O Saulės užtemimas mums – labiau būsena nei visatos reiškinys. Tai – tarsi noras pamatyti saulės šviesą plika akimi, net žinant, kad ji degina”, – pasakoja Benas Aleksandravičius.
Po rudenį vykusios koncertinės pertraukos, kurios metu grupės „ba.” nariai ilsėjosi, skyrė laiko apmąstymams, kūrė, repetavo bei pradėjo naujų dainų įrašus, praėjusių metų pabaigoje „LRT Opus Ore” koncertų serijos metu jie savo klausytojus supažindino su nauju grupės nariu.
„Nuo pat pirmos dienos Maratas su ilgai lauktomis ir ieškotomis gyvos bosinės gitaros linijom į grupės kūryba atnešė kiek kitokio skambesio ir muzikinių sprendimų, kurių grupėje dar niekada nebuvo,” – pagyrų naujam grupės nariui negaili Jonas Butvydas ir Benas Aleksandravičius.
„Net ir seni mūsų kūriniai yra dalinai pakeitę skambesį, tad turo metu nekantraujame pristatyti juos, naują grupės narį, naująjį mūsų mini albumą ir ruošiamės tradiciškai „pa’rock’inti”, – leistis į turą nekantrauja grupė.
Vasario mėnesį prasidėsiančio turo „SAULĖSUŽTEMIMAS” koncertai įvyks vasario 19 d. Klaipėdoje, bare „Kaštonas”, 20 d. Šiauliuose, „Blic” bare, 26 d. Utenos kūrybinių industrijų centre „Taurapilis”, 27 d. Kauno „Lizde”, kovo 4 d. Alytuje, bare „Fenix” bei kovo 17 d. Vilniuje, „Kablyje”.

Vilniaus kamerinio teatro spektaklis vaikams "Plėšikas Hocenplocas"
2016-02-20 12:00 | Šiaulių dramos teatras
Legendinis NUOTYKIŲ spektaklis pagal Otfriedo Preusslerio apysaką.
Režisierius – Evaldas Jaras
Scenografija – Arvydas Norvaišas
Kostiumų dailininkė – Indrė Budreckytė
Muzikos autorius – Saulius Mykolaitis
Aranžuotė – Martynas Bialobžeskis
Garso režisierė – Deimantė Ponelytė
Šviesa: Maksim Semionov
Premjera – 2011 m. kovo 28 d.
Trukmė – 50 min.
Vaidina:
Tadas Gudaitis – Plėšikas Hocenplocas
Zigmantas V. Baranauskas – Kaspariukas
Paulius Valaskevičius – Zepukas
Laurynas Perkumas/Aidas Barkauskas/Marius Mačiulis – Petrozilijus Cvakelmanas
Indrė Jaraitė – Varlė, Fėja Amarilė
Vaiva Markelytė – Močiutė
*Kaina nurodyta be nuolaidos. Bilietus su nuolaida įsigysite bilietai.lt
Žymus vokiečių rašytojas Otfriedas Preussleris sužavėjęs savo pasakomis visos Europos vaikus. Jis – bestselerių „Raganiukė”, „Vaiduokliukas”, „Mažasis vandenis” autorius. Vienas garsiausių O. Preusslerio kūrinių – „Plėšikas Hocenplocas”.
Režisierius Evaldas Jaras ir Vilniaus kamerinio teatro aktoriai linksmai ir charakteringai atskleidžia dviejų neišskiriamų draugų – Kaspariuko ir Zepuko nuotykius. Juos lydi akistata su rūsčiu, bet visai simpatišku plėšiku. Mat anas pagrobė močiutės branginamą kavos malūnėlį. Į neramią, kartu šmaikščią istoriją įsivelia piktas burtininkas Petrozilijus Cvakelmanas ir nuostabioji fėja Amarilė. Spektaklio metu skamba šviesaus atminimo aktoriaus ir bardo Sauliaus Mykolaičio dainos.
Kviečiame į pažintį su nepaprastu plėšiku Hocenplocu!

UODO ŠEIMOS TURGELIS
2016-02-20 11:00 | Šiaulių arena
Vaikai išaugo savo drabužius, nusibodo žaislai, susikaupė daug nebenaudojamų šeimyniškų daiktų?
Registruokitės prekybai, parduokite savo turtą Uodo turgelyje ir užsidirbkite naujiems pirkiniams!
Pirkite, parduokite, mainykite, dovanokite, bendraukite ir smagiai pramogaukite su visa šeima !
Uodo Šeimos Turgelyje jūsų laukia:
– drabužiai, avalynė ir aksesuarai visai šeimai;
– prekės vaikams, žaislai, vaikiška technika;
– rankdarbiai, smulkmenos buičiai ir namams;
– prekės grožiui ir sveikatai;
– ir viskas ko gali prireikti jūsų šeimai:)
Vaikiški personažai, kūrybinės dirbtuvėlės, pramogos ir linksmybės ne tik mažiesiems, bet ir tėveliams!!
ĮĖJIMAS NEMOKAMAS!!
Registracija prekybai: www.seimosturgelis.lt
Pasiteiravimui: tel. 8 635 11612, el.p. seimosturgelis@uodas.lt
Prekybos vietos kaina, prekiaujantiems asmeniniais daiktais – 8 €.
Prekybos vietos kaina, prekiaujantiems rankdarbiais – 10 €
Prekiauti galima asmeniniais, nebendaudojamais savo šeimos daiktais:
vaikų ir suaugusiųjų drabužiais, avalyne, vaikiškomis prekėmis, žaislais, smulkmenomis namams ir buičiai, knygomis ir rankdarbiais.
Dėl komercinės prekybos sąlygos derinamos atskirai – kreipkitės daiva@uodas.lt ir tel. nr. 8 608 69269.
Tapkite mūsų draugais ir sekite visas naujienas:
www.facebook.com/uodo.seimos.turgelis
Pirkite, parduokite, mainykite internetu – www.uodas.lt
Organizatorius: VšĮ UODAS.LT
Kontaktinis asmuo: Gitana Granickienė
Kontaktai informacijai: gitana@uodas.lt, 862086798

LAUROS R. AUTORINĖS DAINOS "PAŽADAI KAVOS PUODUKUI"
2016-02-19 19:00 | Šiaulių arena
Tai ypatingai šilti ir subtilūs susitikimai su žymiais Lietuvos atlikėjais, kurių metu galėsite ne tik išgirsti jų atliekamą muziką, bet ir pabendrauti. Nedidelė, specialiai renginiui dekoruota 150-ies vietų salė, atskiri Jums ir Jūsų draugams skirti staliukai kamerinėje aplinkoje – visa tai suteiks dar daugiau šilumos bei artumo tarp klausytojų ir dainininkų.
Pro įvairiomis spalvomis žaižaruojančius stiklus stebėti besileidžiančią saulę, gurkšnoti vyną ir klausytis kokybiškos muzikos – tai puikus būdas romantiškai praleisti vakarą.
Pagrindinė renginio informacija
Nuolaidos: netaikomos
Nemokamai: vaikai nemokamai neįleidžiami
Renginio trukmė: apie 1.5 val.
Organizatorius: VšĮ Pramogų sala
Svarbi informacija
Bilietus įsigyti galima visose TICKET MARKET kasose, PayPost skyriuose (žr. bilietų kasos) bei internetu
Vienu kartu galima užsakyti ne daugiau kaip 15 bilietų, perkant internetu
Bilietams yra taikomi mokesčiai
Bilietai yra negrąžinami ir nekeičiami
Daugiau informacijos visą parą: tel. 1588 (pagal Jūsų ryšio operatoriaus tarifus)

Panevėžio teatro "Menas" spektaklis "Raganius"
2016-02-19 18:00 | Šiaulių dramos teatras
V. Krėvė „Raganius”
Trukmė 2 val. (su pertrauka)
Režisierius – Albertas Vidžiūnas
Kompozitorius – Darius Razgūnas
Scenografas – Kęstutis Vaičiulis
Choreografė – Vesta Grapštaitė

Vaidina:
Raganius – Ovidijus Kazarinas
Grigas – Saugirdas Stakelė
Grigienė – Rita Zutkienė
Grigo sūnus – Juozas Žemgulis
Kukio sūnus Jonas – Martynas Klementjevas
Kunigas – Arnas Butkus
Samdinė Elena – Justina Žiogaitė-Butkienė
Petras Lukošius – Juozas Muliaučius
Verutė Žlabytė – Aliona Kuriakina
Žydelkos – Jolanta Miciūnaitė, Elona Karoblytė

Spektaklio diapazonas labai platus: nuo tragiškų įvykių iki sodraus humoro. Praeito amžiaus tarpukario meto istorijos, besirutuliojančios Merkinės sodžiuje, yra tokios aktualios tarsi vyktų šiandien ir kažkur čia pat. Šį įspūdį labai sustiprina įtaigi aktorių vaidyba ir ypač originali Dariaus Razgūno sukurta muzika, kuri tarsi plakanti žmogaus širdis, tarsi gilus kvėpavimas, tarsi akordeono dumplių keliami garsai. Tokiu ritmu vyksta ir spalvingas Merkinės kaimo gyvenimas su ryškiais personažais, komiškomis ir dramatiškomis istorijomis ir ypatingai skambiu didžiojo žodžio meistro Vinco Krėvės žodžiu. Visus siužetus lyg rožinio karolius veria pats ryškiausias personažas Raganius, kuris iš pirmo žvilgsnio paprastas žmogelis, o išties sodžiaus išminčius, rikiuojantis įvykius ir lemiantis žmonių likimus. Režisierius Albertas Vidžiūnas teigia, kad spektaklio dramaturgija labai iškalkuliuota, be nereikalingų detalių, o vertybės, kurios iškeliamos, yra nekintančios.

V. Krėvės „Raganius“ tarsi prarasto pasaulio šešėlis, kurstantis prietarus, apkalbas, dievobaimingumą. Atskleidžiama paprasta, bet įtaigi kaimo istorija, kurioje skleidžiasi svarbiausios gyvenimo paslaptys: gimimas, mirtis ir meilė.

Tai scenos kūrinys, paliekantis labai šviesaus, plastiško, muzikalaus, švelnaus humoro ir lietuviško ilgesio kupino renginio įspūdį.

Panevėžio teatro "Menas" spektaklis šeimai "Mažylis ir Karlsonas, kuris gyvena ant stogo"
2016-02-19 12:00 | Šiaulių dramos teatras
Panevėžio teatro MENAS gastrolės Šiauliuose

Rekomenduojame vaikams nuo 4 metų amžiaus
Trukmė 1,15 val.
Režisierius – Arnoldas Jalianiauskas
Scenografė – Rita Kosmauskienė
Kompozitorius – Darius Razgūnas

Vaidina:
Mažylis – Martynas Klementjevas
Karlsonas – Ovidijus Kazarinas
Sesuo Betana – Justina Žiogaitė-Butkienė
Mama – Jolanta Miciūnaitė
Astrida – Izabelė Visockaitė
Frekenbok – Rita Zutkienė
Filė, Pele – Arnas Butkus
Rulė – Saugirdas Stakelė

Spektaklis „Mažylis ir Karlsonas, kuris gyvena ant stogo“ sukurtas pagal garsios švedų rašytojos Astridos Lindgren to paties pavadinimo apysaką.
Ši istorija apie šeimą, kurioje auga Mažylis – paprastas septynmetis mėlynakis berniukas, kuris labai nori bendrauti, draugauti ir turėti nors vieną tikrą draugą. Mama ir tėtis ne visada gali skirti tiek dėmesio, kiek sūnus norėtų, o vaikui artumo, šilumos ir pokalbių reikia labai labai daug…
Ir vieną dieną, visiškai netikėtai, jo svajonė išsipildė! Mažylis susipažino su Karlsonu, kuris gyvena ant stogo. Karlsonas – nepaprasta būtybė jau vien dėl to, kad jis tikrai gyvena ant stogo ir dar moka skraidyti. Jis – mažytis, storas ir labai išdykęs vyrukas, tad nuotykiai, linksmybės ir išdaigos su tokiu draugu – neišvengiamos.

Vytauto V. Landsbergio kūrybos vakaras
2016-02-18 18:00 | Chaimo Frenkelio viloje
Vasario 18 d. 18 val. Chaimo Frenkelio viloje (Vilniaus g. 74, Šiauliai) vyks žinomo Lietuvos teatro ir kino režisieriaus, poeto, publicisto, pasakų vaikams autoriaus, bardo Vytauto V. Landsbergio kūrybos vakaras „Balti klavišai”.

Koncerto metu skambės naujos V. V. Landsbergio sukurtos dainos, taip pat senos ir gerai pažįstamos šio autoriaus baladės, romansai. „Išgirsite ištraukų iš naujų mano knygų apie nemirtingąjį Rudnosiuką ir žiauriai įsimylėjusį briedį Eugenijų Uogieniną. Koncerto metu bus ir staigmenų, vyks žaisminga loterija, galėsite išlošti knygų bei kompaktinių plokštelių”, – pristatydamas koncertą pasakoja atlikėjas.
Vakaras žada būti įvairialypis, kaip ir Vytauto V. Landsbergio literatūra, kurioje dera absurdas, humoras ir gilios įžvalgos. Dozę pozityvios energijos garantuoja geros muzikos ekspertai „Bardai LT”.
Bilietus galima įsigyti www.bilietai.lt ir Chaimo Frenkelio vilos kasoje (nuo vasario 5 d.).
Bilietų kaina – 9 Eur, su nuolaida – 7 Eur.

GELBĖTOJŲ ŠOU
2016-02-14 18:00 | Šiaulių arena
Valentino dienos proga Šiaulių arena parengė karštą dovaną moterims ir merginoms – kraują kaitinantį Gelbėtojų Šou pasirodymą! Termometrų stulpeliai viršys aukščiausias normas, o susirinkusių žiūrovų laukia nemenkas išbandymas – teks atlaikyti didžiausias aistros ir karščio bangas per visą istoriją!
Visų lietuvaičių numylėtiniai „Gelbėtojų Šou “ vyrukai jau ne kartą dalyvavo striptizo šou konkursose, „Balticmen,” ir ,”Eroticshowmen”, kuriuose triumfavo 3 kartus. Prieš 15 metų susibūrę vyrukai net 6 kartus dalyvavo Rygoje vykstančiame tradiciniame konkurse „EROTS”. Gelbėtojų Šou pasirodymai džiugina ne tik Lietuvos bet ir Izraelio, Baltarusijos, Suomijos, Anglijos, Airijos, Rusijos, Lenkijos ir kitų šalių moteris. Gelbėtojai savo pasirodymą įvardina kaip mini spektaklį, kuris įtraukia ir nepaleidžio iki paskutinės jo akimirkos.
Pagrindinė renginio informacija
Nuolaidos: netaikomos
Nemokamai: vaikai nemokamai neįleidžiami
Renginio trukmė: apie 1.5 val.
Organizatorius: VšĮ Pramogų sala
Svarbi informacija
Bilietus įsigyti galima visose TICKET MARKET kasose, PayPost skyriuose (žr. bilietų kasos) bei internetu
Vienu kartu galima užsakyti ne daugiau kaip 15 bilietų, perkant internetu
Bilietams yra taikomi mokesčiai
Bilietai yra negrąžinami ir nekeičiami
Daugiau informacijos visą parą: tel. 1588 (pagal Jūsų ryšio operatoriaus tarifus)

LKL: "ŠIAULIAI - "LIETUVOS RYTAS"
2016-02-14 17:00 | Šiaulių arena
VASARIO 14 DIENĄ 17 VAL. ŠIAULIŲ ARENOJE DAUG MEILĖS NEBUS – LIETUVOS KREPŠINIO LYGOS (LKL) PIRMENYBĖSE SUSITINKA ARŠŪS VARŽOVAI:
ŠIAULIŲ „ŠIAULIAI” PRIEŠ VILNIAUS „LIETUVOS RYTĄ”!

Koncertas „Lietuviais esame mes gimę“
2016-02-14 15:00 | Šiaulių kultūros centras
Vasario 14 d. (sekmadienis) 15 val. chorinės muzikos koncertas „Lietuviais esame mes gimę“. Dalyvauja: Šiaulių kultūros centro kameriniai chorai „Vasara“ (vad. Kornelijus Luotė) ir „Bičiuliai“ (vad. Ilmera Abromavičienė), Šiaulių rajono savivaldybės kultūros centro mišrusis choras „Gija“ (vad. Tatjana Kot), Šiaulių „Dagilėlio“ dainavimo mokyklos 1-os klasės choras (vad. Rima Koržanovienė). Dalyvauja istorikas prof. Arūnas Gumuliauskas, renginio vedėjas – aktorius Vladas Baranauskas. Šiaulių kultūros centre (Aušros al. 31).

Koncertas su meditacija „Muzika, kuri gydo“
2016-02-14 11:00 | Šiaulių kultūros centras
„Muzika, kuri gydo“ – tai indiškos muzikos koncertas su meditacija. Programos metu skambės harmonijos, tablos (rytietiškų būgnų), gitaros ir kitų instrumentų garsai. Muzika bus atliekama pagal senas indų tradicijas, kurios, manoma, turi gydomąjį poveikį. Rytų kultūrose nuo seno buvo tikima, kad pagal senas tradicijas atliekama klasikinė indiška muzika žadina žmogaus dvasią ir padeda jai atsiskleisti. Tai muzika, kurios klausosi ne tik mūsų ausys, bet ir sielos…
Renginio metu išgirsite trumpą įvadinį kursą apie nesudėtingą meditaciją, kurią vėliau galėsite praktikuoti namuose. Ši meditacijos metodika vadinama Sahadža joga (angl. ir sanskr.: Sahaja Yoga – „spontaniška joga“).
Renginys vyks vasario 14 d. 11.30 val. Šiaulių kultūros centre (Aušros al. 31).
Įėjimas nemokamas.

Nemokamos sekmadienio treniruotės
2016-02-14 10:00 | Šiaulių arena
Treniruočių pradžia – 10 val. Trukmė – 1 val.
Vieta – Šiaulių arenos salė (kiekvieną sekmadienį patiksliname kuri)
Atsineškite kilimėlį, vandens ir gerą nuotaiką.
Pasakyk apie renginį savo draugams ir atvykite kartu!
02.14 – pilvo šokis su Daina Svirskyte
02.21 – aerobika-joga su Jurga Mikelioniene
02.28 – intensyvi joga su Roku ir Mila Leonavičiais
03.06 – treniruotė su Andriumi Norkumi
03.13 – funkcinė treniruotė su Robertu Baranausku
03.20 – zumba su Jūrate Trafimoviene

Koncertas "80-ųjų Geriausieji"
2016-02-12 19:00
Šiaulių arenoje vyksiantis renginys „80-ųjų Geriausieji” visiems primins tai, kas dar neabejotinai rusena kiekvieno mūsų širdyse – „kliošinės” kelnės, juodi platforminiai batai, to meto šukuosenos ir, žinoma, disco stilius!
Vasario 12 dieną į Šiaulių areną atvyksta 80 -ųjų muzikos stiliaus geriausieji – Vokietijos dainininkas Manfred Alois Segieth pasaulyje žinomas FANCY vardu, kurio hitai „Slice Me Nice”, „Flames of Love”, „Chinese Eyes” ir „Lady of Ice” devintajame – dešimtajame dešimtmečiuose skriejo disco muzikos padangėse.
Šiaulių arenos termometrai nuo karščio sprogs, kai į sceną lips disco karaliene vadinama buvusi grupės „Arabesque“ lyderė Sandra, kuri savo hitais „Maria Magdalen (I’ll Never Be)“, „Heaven Can Wait“, „In The Heat Of The Night“, „Little Girl“, „Innocent Love“ ir kitais pavergė viso pasaulio muzikos mylėtojų širdis.
Įkaitusią publiką karščio bangomis užsups ir griausmingą, įvairių specialiųjų efektų pripildytą muzikinę atmosferą kurs viena populiariausių 80 -ųjų disco stiliaus Švedijos grupių „Secret Service”, kuri savo aukso amžių išgyveno ankstyvajame dešimtmetyje, kuomet į muzikos rinką išleido vienus sėkmingiausių savo albumų „Oh Susie” (1979 m.), „Ten O’Clock Postman” (1980) ir „Flash in the Night” (1982). Grupė sėkmingai koncertuoja iki šių dienų ir į tribūnas pritraukia tūkstančius jos gerbėjų.
Atlikėjų epizodai (pamatykite paspaudę nuorodą):
FANCY: https://www.youtube.com/watch?v=Z8cojPoJ0bE
Sandra: https://www.youtube.com/watch?v=fK8lF3ELOvM
„Secret Service” https://www.youtube.com/watch?v=EyzEpJczAJ8
Pagrindinė renginio informacija:
Nuolaidos: netaikomos
Nemokamai: vaikai nemokamai neįleidžiami
Organizatorius: VšĮ Pramogų sala
Svarbi informacija:
Bilietus įsigyti galima visose TICKET MARKET kasose (Šiaulių arena (II-V 15.00-19.00 val.; tel. 8 41 460 005), PC „Saulės miestas” (I – VII 10.00-21.00 val.; tel. 8 41 422 421), PPC „Akropolis” (I-VII 10.00-21.00 val.) bei internetu www.ticketmarket.lt bei PayPost skyriuose.
Vienu kartu galima užsakyti ne daugiau kaip 15 bilietų, perkant internetu
Bilietams yra taikomi mokesčiai
Bilietų kainos: 19 € (stovimas), 25 €, 29 €, baras „Volfas Engelman” – 35 €.
Bilietai yra negrąžinami ir nekeičiami
Daugiau informacijos visą parą: tel. 1588 (pagal Jūsų ryšio operatoriaus tarifus)

LKL: "ŠIAULIAI - "PIENO ŽVAIGŽDĖS"
2016-02-11 18:00 | Šiaulių arena
VASARIO 11 DIENĄ 18.30 VAL. DAR VIENAS LKL ČEMPIONATO IŠŠŪKIS!
ŠIAULIŲ „ŠIAULIAI” – PASVALIO „PIENO ŽVAIGŽDĖS”

Monikos Linkytės koncertinis turas „Po dangum“
2016-02-11 18:00 | Koncertų salė „Saulė”
Į 2015 m. sutalpinusi kol kas didžiausias savo muzikines patirtis – dalyvavimą Eurovizijoje, debiutinio albumo įrašus bei pristatymus, patyrusi nenusakomą singlo „Po Dangum” sėkmę, šių metų M.A.M.A. nominantė Monika Linkytė kviečia susitikti.
Po iššūkiui prilygstančių, intensyvių metų bei žiemos pabaigos atlikėja, kartu su gyvo garso grupe, pasitiks pavasarį turu „Po Dangum” – vasario 11 d. ji atvyksta į Šiaulius!
„Nors po šių metų jaučiuosi išsunkta, manyje vistiek sukasi mažas varikliukas, neleidžiantis sėdėti vietoje, skatinantis eiti tolyn. Tai bus pirmasis mano turas, kartu su gyvo garso grupe ir labia džiaugiuosi, kad visi kartu šiuose koncertuose galėsim bendrauti muzikos kalba” – teigia Monika Linkytė.

Klaipėdos dramos teatro spektaklis "Lunačiarskio lunaparkas"
2016-02-10 18:00 | Šiaulių dramos teatras
Režisierius – Darius Rabašauskas
Ksenija Dragunskaja (g. 1965) – žymi šiuolaikinė rusų dramaturgė, scenaristė, prozininkė, daugiau nei trisdešimties pjesių autorė. Jos pjesės statomos ne tik akademiniuose teatruose, bet ir teatrinio undergroundo rūsiuose, mėgiamos tiek vyresnių žiūrovų, tiek ir jaunimo. Jos kūryba – persmelkta nuoširdumo, tikros ir nesumeluotos meilės žmogui, švelnios romantikos ir subtilaus humoro. Kritikai akcentuoja Ksenijos Dragunskajos išradingumą, nevaržomą fantaziją, psichologinį subtilumą, sugebėjimą pastebėti charakteringus žmogaus bruožus, nepiktą ironiją ir puikų žodžio valdymą.
Ksenija ne tik rašo pjeses, apsakymus, pasakas vaikams, ji nuosekliai dirba su jaunimu – skaito paskaitas apie teatrą ir literatūrą, veda seminarus. Jos kelionių geografija – nuo Niujorko iki Taganrogo… Nuoširdžiai džiaugiamės, jog į jos kelionių grafiką pateko ir Klaipėda. Neatsitiktinai: Klaipėdos dramos teatro „Lunačiarskio lunaparkas“ – pasaulinė premjera, iki šiol pjesė nebuvo pastatyta.
Pjesė „Lunačiarskio lunaparkas“ (2012) – apie naujų ir senų laikų sankirtas, apie dirbtinį sostinės spindesį ir tikrą provincijos nykulį, grėsmingą visuomenės susiskaldymą, gresiantį socialiniu sprogimu. Ir, žinoma, apie konkrečius žmones – graudokai juokingus, iškritusius iš savojo laiko, tačiau tebegyvus ir tebesvajojančius apie didelį stebuklą, visam laikui pakeisiantį jų mažus gyvenimus. Situacija artima ir nesunkiai atpažįstama ne tik Rusijoje, bet ir pas mus, Lietuvoje. Taip, teisingai pagalvojote – elitas ir „runkeliai“…

„Tai labai juokinga ir kartu be galo liūdna istorija apie Maskvą – mano mylimą miestą, kuriame gimiau ir kuriam greitu metu gresia didelė nelaimė. Mažų miestelių gyventojams gimtosios šalies sostinė atrodo tolima, svetima ir priešiška. Tarp mūsų – bedugnė. Maskva – miestas, kuris patirs daug kančių, savo apysakoje „Treji metai“ rašė didysis Čechovas. Ačiū Klaipėdai, pirmajai išleidusiai spektaklio premjerą. Tai, kad šis tekstas jau metus negali įsikūnyti Rusijos sostinės scenoje, byloja būtent apie mūsų teatrų kurtumą dabarties skauduliams, ir tai dar labiau neramina. Tačiau reikia tikėtis geriausio…“

Užgavėnės
2016-02-09 15:00 | Rėkyvos progimnazijos kieme
Vasario 9 dieną (antradienį) 15 val. Rėkyvos progimnazijos kieme Užgavėnių šventė!

„Patyriminių mokymų programa: interaktyvių metodų taikymas socialiniame darbe“
2016-02-08 11:00 - 17:00
„Patyriminių mokymų programa: interaktyvių metodų taikymas socialiniame darbe“ (šie mokymai kelia kvalifikaciją, programa patvirtinta SADM).
Mokymų programa yra akredituota bei suteikianti kvalifikaciją.
Šie mokymai KITOKIE. Jokio PowerPointo, tik įtraukiantys metodai, aktyvus patirties pritaikymas bei besąlygiškas atvirumas.
Mokymų išskirtinumas – tai darbas su maža grupe (~10 žmonės), todėl kiekvienam asmeniškai yra skiriamas dėmesys, kiekvienas turi galimybę aktyviai dalyvauti. Vien praktinės ir interaktyvios veiklos, kurias galima pritaikyti profesinėje veikloje bei asmeniame tobulėjime.
Data ir laikas: vasario 8 d. 11-17 val., vasario 9 d. 10-16 val.
Trukmė: 16 ak. val.
Kaina: 60 eurų. (registracijai patvirtinti išankstinis apmokėjimas nereikalaujamas)
Vieta: informacija suteikiama užsiregistravusiems.
Registracija el. paštu tobulek@juodaavis.lt

LKL: "ŠIAULIAI" - "ŽALGIRIS"
2016-02-07 17:00 | Šiaulių arena
VASARIO 7 DIENĄ 17 VAL. ŠIAULIŲ ARENOJE NEEILINĖS LKL ČEMPIONATO RUNGTYNĖS!
ŠIAULIŲ „ŠIAULIAI – KAUNO „ŽALGIRIS”!

Žiemos šventė "Šiauliai 2016"
2016-02-07 12:00 - 17:00 | Prie Rėkyvos ežero
PROGRAMA
9.00 val. poledinės žūklės varžybos, registracija nuo 8.00 val., išankstinė registracija tel. 868606396

12.00 val. ŠVENTĖS ATIDARYMAS. Laužo uždegimas, liaudiškos muzikos kapelos ŠELMIAI (vad. Arūnas Šliauteris) ir folkloro ansamblio SALDUVĖ (vad. Darius Daknys) koncertas parodomosios ledo jachtų (DN ir ICE-OPTIMIST) varžybos

12.40 val. masinė Sportas visiems mankšta
13.00 val. teatro BIRBIRONAS spektaklis vaikams ,,Stebuklų šalis“. Vaikų laukia Žiemos karalienė, fėjos, sniego žmogus, skaniausių pasaulyje ledų mašina, žaidimai ir prizai.
14.00 val. Šiaulių policijos kinologų pasirodymas
14.30 val. modernaus folkloro grupės KITAVA koncertas interaktyvios Sportas visiems veiklos visai šeimai: šiaurietiškas ėjimas, besmegenių lipdymo varžybos, rogučių tempimo varžybos, čiuožimo ant ledo varžybos, sniego mūšis ir kt.
15.10 val. Šakynos liaudiškos muzikos kapelos GERI VILKAI (vad.Rimas Mickevičius) ir Pakapės kapelos TRYS PLIUS TRYS (vad. Julius Muliarčikas) koncertas „Ruonių“ maudynės, plaukimas eketėje, mobili pirtis
16.00 val. ŠVENTĖS UŽDARYMAS.

Šventės dalyviai galės važinėti sniego motociklais ir žirgų traukiamomis rogėmis
Renginys nemokamas
Šventės organizatoriai;
Šiaulių kultūros centro Rėkyvos skyrius
Šiaulių lengvosios atletikos ir sveikatingumo centras Sportas visiems skyrius

Žiemos sporto šakų varžybos vyks tik esant palankioms oro sąlygoms!

Didžiosios Užgavėnės Naisiuose
2016-02-07 12:00
Kviečiame žiemą išvaryti kartu su Didžiąja Užgavėnių švente Naisiuose!
Šventės metu:
rinksime geriausią Lietuvos blynkepių komandą,
žaisime smagiausius žaidimus,
šoksime su pačiais geriausiais muzikantais,
galėsime pasigaminti kaukių,
valgysime skaniausius blynus Lietuvoje nemokamai!
Bus apdovanoti gražiausi ir baisiausi Užgavėnių persirengėliai.
Daugiau informacijos artimiausiu metu.
Sutikime Užgavėnes Naisiuose!

Nemokamos sekmadienio treniruotės
2016-02-07 10:00 | Šiaulių arena
Treniruočių pradžia – 10 val. Trukmė – 1 val.
Vieta – Šiaulių arenos salė (kiekvieną sekmadienį patiksliname kuri)
Atsineškite kilimėlį, vandens ir gerą nuotaiką.
Pasakyk apie renginį savo draugams ir atvykite kartu!
02.07 – pilates su Arūnu Kveseliu
02.14 – pilvo šokis su Daina Svirskyte
02.21 – aerobika-joga su Jurga Mikelioniene
02.28 – intensyvi joga su Roku ir Mila Leonavičiais
03.06 – treniruotė su Andriumi Norkumi
03.13 – funkcinė treniruotė su Robertu Baranausku
03.20 – zumba su Jūrate Trafimoviene

Užgavėnės prie Žaliūkių vėjo malūno
2016-02-06 12:00 | Žaliūkių vėjo malūnas
Vasario 6 d. nuo 12 val. UŽGAVĖNĖS prie Žaliūkių vėjo malūno! Programoje: varžytuvės, dainos, šokiai, pokštai kartu su persirengėliais, linksmiausios blyninės rinkimai, blynų ir kitų skanumynų ragavimas, žiemos pramogos, Lašininio ir Kanapinio kova, 16 val. Morės deginimas ant laužo. Pavasarį kvies Šiaulių miesto ir rajono folkloro ansambliai. Įėjimas nemokamas. Laukiame visų su kaukėmis ir gera nuotaika!

SPEKTAKLIŲ DAINOS "TEN SENELIAI JAUNI..."
2016-02-05 19:00 | Šiaulių arena
Vasario 5 dieną 19 val. Šiaulių arenos mažojoje salėje (4 aukšte)
Gal seniai, gal neseniai, gal už devynių marių, gal už devynių girių, gyveno keturi broliai. Trys mėgo žaisti su kaukėmis, ir vadino juos Aktoriais, o ketvirtas žaidė su muzikos garsais, ir buvo žinomas jis kaip Kompozitorius. Vieną dieną nusprendė keturi broliai palikti savo gimtus namus ir leistis į pilną nuotykių kelionę. Ką jie sutiko savo kelyje? Kokius nuotykius patyrė? Visa tai sužinosite nuotaikingo teatralizuoto koncerto metu. Į kelionę kviečia: Aidas Giniotis, Andrius Kaniava, Gediminas Storpirštis ir kompozitorius Sigitas Mickis.
Koncerte skambės dainos iš spektaklių, netruks improvizacijos ir šmaikščių dialogų. Nuobodžiauti neteks nei mažiems, nei dideliems, visi taps bendro vyksmo dalimi ir kartu keliaus į tą šąlį „ kur seneliai jauni, o tėvai – kaip vaikai“.
„Raudoni muzikiniai vakarai“ – renginių ciklas Šiaulių arenos mažojoje salėje!
Tai ypatingai šilti ir subtilūs susitikimai su žymiais Lietuvos atlikėjais, kurių metu galėsite ne tik išgirsti jų atliekamą muziką, bet ir pabendrauti. Nedidelė, specialiai renginiui dekoruota 150-ies vietų salė, atskiri Jums ir Jūsų draugams skirti staliukai kamerinėje aplinkoje – visa tai suteiks dar daugiau šilumos bei artumo tarp klausytojų ir dainininkų.
Pro įvairiomis spalvomis žaižaruojančius stiklus stebėti besileidžiančią saulę, gurkšnoti vyną ir klausytis kokybiškos muzikos – tai puikus būdas romantiškai praleisti vakarą.

Koncertas „Kilkim, broliai, sakalais!“
2016-02-05 18:00 | Šiaulių kultūros centras
Vasario 5 d. Šiaulių kultūros centre grupė „Thundertale“, Lietuvos kariuomenės orkestras, valstybinis dainų ir šokių ansamblis „Lietuva“ bei folkloro atlikėjos Veronika Povilionienė ir Rasa Serra tęsia gastroles po Lietuvą su ekspresyvia, uždegančia, didelių publikos simpatijų sulaukusia programa „Kilkim, broliai, sakalais!“
„Mūsų tikslas – pateikti publikai liaudies dainas taip, kad vyresni žmonės brauktų džiaugsmo ašaras, o jaunimas jaustųsi „kietai“ galėdamas jas dainuoti kartu“, – sako grupės „Thundertale“ lyderis Laurynas Baškys. „Mes griaunam žmonių susikurtus stereotipus, kad liaudies dainas dainuoja vien pagyvenusios moterėlės, kad pučiamųjų orkestras groja tik maršą, o liaudiški šokiai apsiriboja kepurine ir kviečiame tautą pasižiūrėti į liaudies muziką kitaip.“
Šioje programoje sunkusis metalas, kariškas pučiamųjų orkestras persipina su stilizuota liaudies muzika bei autentišku folkloru. Grupė „Thundertale“ kartu su ansamblio choru šioje programoje atlieka geriausius bei naujausius savo kūrinius, aranžuotus liaudies instrumentų bei pučiamųjų orkestrams. Autentiškumo programai suteikia koncertuose keičiančios viena kitą išskirtinio balso folkloro atlikėjos Rasa Serra ir Veronika Povilionienė.
Teatralizuota siužeto linija iškalbingomis mizanscenomis palydi žiūrovą Lietuvos istorijos vingiais. Svarbiausi istoriniai momentai, mūšiai ir euforija iškovojus laisvę perteikia neįkainojamą mūsų krašto nepriklausomybės vertę ir kovos už laisvę skonį.
„Tiek daug gerų emocijų seniai bebuvau pasikrovęs. Labai gerai“, – savo įspūdžiais po koncerto džiaugsmingai dalinosi Jonas (38) iš Zarasų. „Labai netikėta skirtingų muzikos stilių samplaika, tačiau labai pasiteisinusi“, – sakė Judita (25) iš Ukmergės. Jai antrino ir kita žiūrovė Danutė: „Nuostabu, kaip per dainą, šokį galima papasakoti, rodos, visą mūsų šalies istoriją, atskleisti visą Lietuvos didybę ir grožį.“
Programos režisierė – ilgametė Lietuvos dainų švenčių ansamblių vakaro meno vadovė Leokadija Dabužinskaitė, programos meno vadovas – kompozitorius Giedrius Svilainis, vyr. dirigentas – Lietuvos kariuomenės orkestro vadovas, kapitonas Egidijus Ališauskas.
Programoje dalyvauja: valstybinis dainų ir šokiųansamblis „Lietuva“, Lietuvos kariuomenės orkestras, grupė „Thundertale“ bei vokalistai Laurynas Baškys ir Jonas Chockevičius, solistės Rasa Serra ir Veronika Povilionienė (pakaitomis).

Koncertas vyks vasario 5 d. (penktadienį) 18 val. Šiaulių kultūros centre.
Programos trukmė – 1.30 val. be pertraukos.
Bilietų kainos: 8, – 10, EUR
Bilietus platina kultūros centro kasa ir www.bilietupasaulis.lt
Daugiau informacijos – www.ansamblis-lietuva.lt

Nemokamos sekmadienio treniruotės
2016-01-31 10:00 | Šiaulių arena
Kviečiame į sekmadienines nemokamas treniruotes rytais Šiaulių arenoje su „Šiauliuose madinga sportuoti”!

Treniruočių pradžia – 10 val. Trukmė – 1 val.
Vieta – Šiaulių arenos salė (kiekvieną sekmadienį patiksliname kuri)
Atsineškite kilimėlį, vandens ir gerą nuotaiką.
Pasakyk apie renginį savo draugams ir atvykite kartu!
01.31 – jėgos ištvermės treniruotė su Jolita Smirinenkaite
02.07 – pilates su Arūnu Kveseliu
02.14 – pilvo šokis su Daina Svirskyte
02.21 – aerobika-joga su Jurga Mikelioniene
02.28 – intensyvi joga su Roku ir Mila Leonavičiais
03.06 – treniruotė su Andriumi Norkumi
03.13 – funkcinė treniruotė su Robertu Baranausku
03.20 – zumba su Jūrate Trafimoviene

"RAUDONI MUZIKINIAI VAKARAI" PRISTATO: JUODOJO HUMORO ŠOU
2016-01-28 19:00 | Šiaulių arena
Pirmasis 2016 – ųjų metų „Raudonų muzkinių vakarų” ciklo vakaras žada būti JUODAS! Šiaulių arenos mažojoje salėje skambės – ne vieną dešimtmetį brandintas ARTŪRO ORLAUSKO ir RAIMONDO ŠILANSKO juodasis humoras, kuris ne vieną išvers ne tik iš koto, bet ir iš kėdžių!
Ar žinote, kaip įvaryti infarktą dievobaimingai uošvei? Ar žinot, kaip numarinti „dorovės saugotoją“ kaimynę? Tiesiog nupirkit jiems bilietus į Juodojo humoro vakarą ir problemos neliks. Laidotuvių ir gydymo išlaidos į bilieto kainą neįeina.
Daugiau kaip prieš 10 metų neprilygstamieji anekdotų meistrai Artūras Orlauskas ir Raimondas Šilanskas dalyvauja Juodojo humoro vakaruose be cenzūros. Artūras tuomet pradėjo „Bernelių užeigos“ vakaruose skirtuose tik vyrams, Raimondas – Kauno klube „Crazy house“. Vėliau kiekvieną vasarą jie pasikeisdami Šventosios klube „Titanikas“ ar Palangos klube „Laukiniai vakarai“ surengdavo ne vieną dešimtį tokių vakarų surinkdami pilnas sales nekastruoto humoro megėjų. Tokių renginių populiarumas didžiulis ir kasmet didėja, nes žmonės jau seniai nori išgirsti tikrą necenzuruotą anekdotą su visais „prieskoniais“. Pastaruoju metu tokiuose renginiuose pamėgo lankytis ir jaunas ir jau „panešiotas“ jaunimas, neišskiriant nei vyrų nei merginų. Laisvas liberalus žodis iš anekdotų meistro lūpų skamba naturaliai, taikliai, nevulgariai ir be abejo juokingai. O Lietuvoje komikų, kurie sugebėtu būtent taip meistriškai atlikti įvairaus žanro pokštus beveik nėra. Artūras šiuo atveju anekdotus praskiedžia stand up‘ais apie gėjus ir politikus, Raimondas savo gyvenimo istorijomis. Juodojo humoro vakarai Renginių Oazėje numatyti visoje Lietuvoje. A.Orlausko ir R Šilansko patyrimas, meistriškumas ir profesionalumas akivaizdus ir visi jau seniai tuo įsitikino. Bet nepamirškime, kad programa pastoviai atnaujinama ir tobulinama, juk anekdotų žanras platus ir neaprėpiamas, o galimybės panaudoti „aštrų“ žodelį dar platesnis. Silpnų nervų, dievobaimingiems, neščioms ir cenzoriams įėjimas kenkia sveikatai. Visi kiti neabejotinai praleis nestandartiškai gerą laiką.
„Raudoni muzikiniai vakarai“ – renginių ciklas Šiaulių arenos mažojoje salėje!
Tai ypatingai šilti ir subtilūs susitikimai su žymiais Lietuvos atlikėjais, kurių metu galėsite ne tik išgirsti jų atliekamą muziką, bet ir pabendrauti. Nedidelė, specialiai renginiui dekoruota 150-ies vietų salė, atskiri Jums ir Jūsų draugams skirti staliukai kamerinėje aplinkoje – visa tai suteiks dar daugiau šilumos bei artumo tarp klausytojų ir dainininkų.
Pro įvairiomis spalvomis žaižaruojančius stiklus stebėti besileidžiančią saulę, gurkšnoti vyną ir klausytis kokybiškos muzikos – tai puikus būdas romantiškai praleisti vakarą.

Spektaklis „2 vyrai. 1 tiesa“
2016-01-26 18:00 | Valstybinis Šiaulių dramos teatras, Tilžės g. 155, Šiauliai, 76297, Lietuva
Šis mono spektaklis ypatingas tuo, kad galės iš esmės pakeisti žiūrovo požiūrį į labai svarbius, žmogui gyvybiškai aktualius dalykus..
Žymusis Sakalas Uždavinys, vaidinsiantis Sakalą Uždavinį arba populiarusis Juozas Gaižauskas, įkūnysiantis Juozą Gaižauską, iki ašarų juokingai žers išminties perlus apie meilę, šeimą, keliones, laivus ir lėktuvus, taksistus, traukinius, mamą, vaikystę, kūną, atmintį, troškimus ir begales kitų dalykų. Aktoriai žada priversti teatro sceną suktis 360 laipsnių kampu. Ir tai dar ne viskas – į vaidinimą bus įtraukti ir patys komedijos žiūrovai!„Komedija „2vyrai.1tiesa“ – ypatingas mums patiems ir iš esmės unikalus projektas.
Pasak Sakalo Uždavinio, visi žmonės, dar prie ateidami į šią unikalią komediją, turėtų atsipalaiduoti, atlaisvinti kaklaraiščius ir prasisegti preciziškai susagstytus švarkus, nes, kartu su spektaklio aktoriumi, turės galimybę patirti seniai pamirštą arba dar niekada nejaustą nušvitimą, tokią teigiamų emocijų dozę ir tokį vidinį sukrėtimą, po kurio savo kasdienybę permąstys iš esmės.
„Maloniausias dalykas šiame labai svarbiame nušvitimo procese – ne kilogramais, o tonomis sveriama juoko dozė“, – šmaikštauja vienas iš mono spektaklio aktorių S. Uždavinys, kuriuo tikrai neverta abejoti.
„Šis spektaklis yra specialiai subalansuotas visiems, stačia galva pasinėrusiems į kasdienybę – ir pragmatikams, ir darboholikams, ir filosofams, ir visiems kitiems, kurie geba vienu metu juoktis bei mąstyti. Galų gale ruošiame neeilinį reginį, projekcijų ir efektų šou, kuris, esame tikri, nustebins ne vieną žiūrovą“, – teigia pakaitomis su Sakalu Uždaviniu mono spektaklyje vaidinantis Juozas Gaižauskas.
Spektaklį režisuoja Augustinas Gricius, visų trumpai vadinamas „Guga“. A. Gricius Lietuvos televizijos padangėje puikiai žinomas kaip kultinės humoro laidos „Dviračio šou“ režisierius. Taigi didžiulis juoko užtaisas garantuotas, o abejingų tikrai neliks.
Komedija statoma remiantis Jevgenijaus Griškoveco, žinomo šiuolaikinio rusų dramaturgo, labai populiaraus aktoriaus, muzikanto ir režisieriaus pjesę „Odnovremenno“ („Tuo pačiu metu“ – rusų k.). Dauguma Jevgenijaus Griškoveco pjesių – monospektakliai, kuriuos jis pats režisuoja, kuria dekoracijas ir vaidina. Rusijoje bilietus į šio dramaturgo, muzikanto, aktoriaus, kultinės teatro figūros spektaklius išperka akimirksniu. Graibstomos ir jo knygos bei muzikos įrašai.
Spektaklio choreografu sutiko būti talentingasis Šarūnas Kirdeikis, choreografiją kuriantis įvairiems renginiams ir daugeliui televizijos projektų. Žiūrovai gali būti tikri scenoje išvysią netikėtą, įtraukiantį ir užburianti vaizdo, judesio bei smagaus šou derinį.
Ištrauka iš pjesės: „Mama mane myli. Čia nereikia ieškoti jokios priežasties, bandyti suprasti, analizuoti…Ką čia suprasti? Ji mano mama. Aš jos sūnus. […]Supraskite, myli ji mane visą besąlygiškai. Bet, pavyzdžiui,- sėdžiu aš namie, karpausi nagus. Nusikirpau nagus, po to surinkau juos ir einu išmesti…,bet nepastebėjau, kaip vienas nagas nukrito ir liko gulėti ant grindų. Ir jis mamai jau nepatinka! Nors, kas gi čia nutiko? Dar prieš minutę tai buvau aš, kuris visas besąlygiškai jai patikau! Ir kas keisčiausia,- jis irgi man nepatinka (rodo į nagą ant grindų), jeigu tik suabejoju ar jis mano…“

Žurnalistės R. Sakalauskaitės knygos „Gyvenimas, koks jis buvo. Monsinjoro Kazimiero Vasiliausko biografija“ pristatymas
2016-01-26 17:00 | Chaimo Frenkelio viloje
Sausio 26 d., antradienį, 17 val. Šiaulių „Aušros“ muziejaus Chaimo Frenkelio viloje (Vilniaus g. 74, Šiauliai) vyks žurnalistės Ramunės Sakalauskaitės knygos „Gyvenimas, koks jis buvo. Monsinjoro Kazimiero Vasiliausko biografija“ pristatymas. Renginio metu bus galima įsigyti pristatomą knygą bei gauti autorės autografą.
Renginio dalyviai taip pat turės progą apžiūrėti Chaimo Frenkelio viloje iki sausio 31 d. veikiančią parodą „Krikščionybės siužetai XIX a. italų graviūrose“ iš Valstybinio Gardino religijos istorijos muziejaus rinkinių.

Vilniaus Kamerinio teatro spektaklis "KARALIUS NUOGAS"
2016-01-21 18:00 | Valstybinis Šiaulių dramos teatras, Tilžės g. 155, Šiauliai, 76297, Lietuva
Lyrinis farsas pagal Jevgenijaus Švarco pjesę.
Režisierius: Evaldas Jaras
Scenografija: Arvydas Norvaišas
Kompozitorius: Tomas Stirna
Kostiumų dailininkė: Indrė Budreckytė
Garso režisierė – Deimantė Ponelytė
Šviesų operatorius – Maksimas Semionovas
Vaidina:
Karalius – Ramūnas Cicėnas
Princesė – Indrė Patkauskaitė
Hainrichas – Paulius Valaskevičius
Meras – Šarūnas Puidokas
Ministras – Zigmantas V. Baranauskas
Juokdarys – Ramutis Rimeikis
Tarnas – Tadas Gudaitis
Freilina – Marta Lipčienė
Auklė – Žaneta Jablonskytė
Vilniaus kamerinis teatras (VKT) pristato Evaldo Jaro režisuotą spektaklį „Karalius nuogas“ pagal Jevgenijaus Švarco pjesę.
Dramaturgas Jevgenijus Švarcas buvo įsitikinęs, kad nekaltas pasakos žanras jo kūrybą apsaugos nuo cenzūros. Ironiška, tačiau pjesė, kurta pagal garsiąją Hanso Christiano Anderseno pasaką buvo uždrausta.
Režisierius Evaldas Jaras ją interpretuoja per šių dienų aktualijas ir baimes, kurios neturi sienų ir tautybės, nėra ir skirtumo, koks režimas. Baimė netekti valdininko darbo ir gerovės, baimė vieni kitiems išsakyti tiesą gimdo veidmainystę. Tačiau leiskite sau įsivaizduoti, kas įvyktų, jei etikos normos ir glitaus politkorektiškumo mados staiga išnyktų. Kas pasakys, kad karalius nuogas? Ir kas tuomet nutiks? O kas, jei išvis ne karalius čia svarbiausias? Pasaka nusivelka savo įprastą rūbą ir apsinuogina iki lyrinio farso.
Sveiki atvykę į absurdą, kuriame braido šiuolaikinė, laisva vadinama visuomenė!
